
Класс  сәгате      Тема.  Саулык – зур бәхет.
  Максат. 1. Сәламәтлек кеше бәхетенең нигезе, исәнлек булганда гына кеше үзенең                               теләк-омтылышларына ирешә, җәмгыять тормышында актив катнаша, хезмәттән, уеннардан, физик күнегүләрдән канәгатьлек ала дигән фикерне җиткерү.  2. Физик сәламәтлекне саклау һәм ныгыту, сәламәт яшәү рәвешенә өйрәтү, аны     үзләштерүгә ярдәм итү.  3. Укучыларны сәламәтлекне сакларга өйрәтү, аларга башлангыч белем бирү.

Тактада: кояш нурлары һәм кояш рәсеме, агач рәсеме
Җиһазлау: 1) язу “Саулык – зур байлык”  2) кояш нурларында сүзләр – “Чисталык”                                                                     “Көндәлек режим”  “Хәрәкәт”    “Табигать”     3) Чисталык турында әйтемнәр;   4) “Көндәлек режим” – таблица    5) Дару үләннәре –рәсемнәре      6) Табигатьне саклау буенча билгеләнгән көннәр

                  7) Яшелчә җимешләр - № 1, № 2, № 3
 Барышы
I. Оештыру.

Сау кешегә таң да атты      Елмаеп кояш көлде.   Җир-анабызны сәламләп,  Җылы нурларын сипте.

-Хәерле иртә,  укучылар, хөрмәтле укытучылар! Бүген безнең сыйныфыбыз икеләтә нурлы. “Кунаклы өй – нурлы өй”, диләр.Шушы нурлар безнең класста. Алар безгә бүгенге класс сәгатен үткәрергә ярдәм итәрләр. Класс сәгатенең темасын ачыклар өчен ... Ш. Галиевның шигырен сөйләп үтәр. Шул шигырьне тыңлап, класс сәгатендә нәрсә турында сөйләшәчәгебезне ачыкларбыз.

“Иң бай кеше” кем?-дисезме,
Ул кеше мин-белегез.
Мактана дип уйласагыз-
Килегез дә күрегез.
Йортыбыз бар. Әти аны
Салды үз кулы белән.
Өйрәтте ул мин дә хәзер
Балта тотарга беләм.
Әти кебек,әнием дә-
Байлыгы безнең өйнең.
Нинди генә хәлләрдә дә
Ул таба безнең көйне.
Әбием дә,бабаем да-
Икесе дә исәннәр.
Алар белән яшәү рәхәт-
Ниләр генә дисәң дә.
Сеңлем дә бар,энем дә бар-
Алар да безнең байлык.
Ходай биргән тагын безгә
Иң зур байлык - ул Саулык.

  II. Максат кую.
Нәрсә турында сөйләшәчәкбез? Безнең класс сәгатенең темасы ничек атала? - Саулык – зур байлык (тактага язуны кую).

      - Ә ни өчен саулык – зур байлык, диләр?

- Дөрес, сәламәтлек – кешенең иң зур байлыгы, дип әйтә безгә кояш. (тактадагы кояшны ачу). Озак һәм бәхетле яшисе килсә, һәр кеше иң әүвәл үзенең сәламәтлек турында кайгыртырга тиеш. Ә сәламәтлекне саклау өчен нәрсә эшләргә кирәк соң? (Җавапларны тыңлау). Сәламәтлегебезнең кояшына язып куя барырбыз.
(кояш рәсемен тактага ясыйм мел бн- нурларында сүзләр магнит бн ябыштырылган, ача барам)
III. Беренче кояш нуры –“Чисталык”
               1. Укытучы сүзе:
- Беренче кояш нурының күрсәтмәсе белән танышу өчен мәсьәлә тыңлагыз: “Сара кибеттән кыяр сатып алды. Юлда кайтканда берсен алды да ашады. Сара нинди ялгышлык эшләде?” (Кыярны юмыйчы ашады).- Ә кыярны юмыйча ашаганнан нәрсә була?(җавапларны тыңлау)
· - Ә кыярны юмыйча ашаганнан нәрсә була?

· Безнең тирә-юнебездә күзгә күренми торган микроблар яши. Мәсәлән: 1грамм бүлмә тузанында яки пычрак суда 1 млн чамасы микроб бар икән.

· Укытучы: Халык “Чир кулдан йогар “дип юкка гына әйтмәгән икән.

Безнең тирә-юнебездә күзгә күренми торган микроблар яши. Шуңа күрә уйнап кергәч, бакчада эшләгәч тә кулны сабын белән юарга кирәк.  (Микроблардан төрле чирләр барлыкка килә).

- Чисталык булсын өчен кулны гына сабын белән юуу кирәкме? Тагын нәрсәләрне үтәргә кирәк?

(Короновирус турында әйтү)

         Слайдта чыга. 1. Аркасында сөяге, сөягендә мыегы, ак койманы агарта, мыегы белән чистарта.(теш щеткасы)

2. Үзе шома, күбеккә күмә, хуш исле ул, я кем белә? (сабын)

3. Он түгел – үзе ак, авызыңа куеп бак, тешне агарта, ап-ак итә, бу ни була? Әйтеп кал. (теш пастасы)

4. Битне, кулны, муенны корыта, үзе дә чисталыкны ярата.(сөлге)

Пычраклык һәм пөхтә киенмәү – үзеңнең сәламәтлегең турында кайгыртмау ул! Шулай итеп: Чисталык – сәламәтлек нигезе! Бу әйтемнәрне исегездә тотыгыз, дип әйтә кояшның беренче нуры.
IV. Икенче кояш нуры “Көндәлек режим”
- Алдагы кояш нуры нәрсә әйтергә тели? ( Көндәлек режим) - Нәрсә ул көндәлек режим?  (тактага рәсемне элү)

- Дөрес, ул- көндәлек эшне вакытлап бүлү, вакытында йоклау, ашау, мәктәпкә китү, кайту, уйнау, дәрес карау, өй эшләрендә булышу, йоклау. Көндәлек реҗимны дөрес оештырсаң, эшкә һәм укуга сәләтең арта, өлгәшәсең. Һәр эшне үз вакытында эшлисең, бу гадәткә керә. Режим сакланмаса, син көндәлек эшләреңне үтәп бетерә алмыйсың, соңга каласың, кәефең төшә һәм синең сәламәтлегең какшый.

- Кайсыгыз үзенең көндәлек режимы белән таныштырып үтәр? ( укучылар сөйлиләр) 

Иртәнге гимнастиканың кешегә никадәр файда китергәнен белеп торуга карамастан, бик күпләр аны ясамый. Ялкаулыкларын вакыт юклык белән акларга тырышалар. Ләкин зарядкага киткән вакыт бушка үткән вакыт түгел. Ул кәефне күтәрә, дәрт өсти, эшчәнлекне арттыра.

 Шулай итеп, сәламәтлек көндәлек режимга бәйле.

V. Өченче кояш нуры- Хәрәкәт

Слайд Борынгы Грециядә бер таш кыяга:”Көчле буласың килсә - йөгер, сәламәт буласың килсә – йөгер!”, – дип язып куелган. Әлеге сүзләрнең мәгънәсе бүген дә үзгәрмәгән. Халык та юкка гына:”Хәрәкәттә-бәрәкәт”, - дип әйтмәгән. Чыннан да, спорт- начар гадәтләргә каршы бик көчле корал булып тора.
Менә сәламәтлекнең бер билгесе - ул хәрәкәт. 
- Кеше сау-сәламәт булсын өчен һәр көнне физик күнегүләр ясарга, хәрәкәтләнергә тиеш. Хәзер сезнең бик күпләрегез телевизор, компьютер каршында утырасыз. Бу күзләргә генә зыян китермичә калмый, ә бөтен организмга зыян килә. Шуның өчен күп хәрәкәтләнегез, спортны яратыгыз, сәламәт булыгыз. Әйдәгез бергәләп күнегүләр эшлибез ( табышмаклы күнегүләр эшләп алабыз)

           * Нинди аучы коралсыз   Җәнлек аулый төн буе,  Аннан мыегын селкетеп,

              Йоклап ята көн буе? (песи)

- Аяклар җилкә киңлегендә, ачык, кулларны күтәрәбез, киереләбез, як-якка иеләбез

           * нинди җәнлек башында урман йөртә? (болан)

-Куллар баш өстендә кисешә, бармаклар селкенә, уңга-сулга иелү, урында сикерү

     *Әрекмәндәй зур колак, аяклары зур колач, борыны җиргә тигән, килгән ул ерак илдән( фил)
-куллар баш астында, атлыйбыз, уңга-сулга борылабыз    -Рәхмәт.

VI. Дүртенче кояш нуры – табигать.
- Дүртенче кояш  нурын ачар вакыт җитте. (ачу) Бергәләп укыйк( табигать)
- Табигать без авырган вакытта ярдәмгә килә, булыша. Чирләгән вакытта ничек дәваланасыз?
( Дару үләннәрен кулланабыз)

Слайд Кайберләрегез авырганда әниләрегез үләннәрдән ясалган чөй эчерткәндер әле. Нинди дару үләннәрен беләсез? Бәлки әниләрегезгә дару үләннәрен җыярга да булышкансыздыр әле?

-Мәтрүшкә-салкын тигәндә.

-Кычыткан- без аны күбрәк чүп үләне дип кабул итәбез. Ләкин аның файдасы бик киң. Бил, аяклар сызлаганда дәва, икенчедән, аның яфрагыннан ясалган төнәтмә - тын юлларына файдалы, чәчең коелса файдалы, витамины күп булганга – яшҗ кычыткан яфрагыннан аш пешерәләр.

  Юл яфрагы (подорожник) – юл буйларында күп үсә. Аны ярага, пешкән урынга, шешкән урыннарга ябалар.

  Әрем – эч авыртканда, йокысызлыктан эчәләр.

  Меңяфрак (тысячилистник )  - суык тигәндә, аппетитны яхшыртырга.
  Юкә чәчкәсе һәм каен яфрагы – сәламәтлекне ныгыту максатыннан (суык тигәннән)

- Безнең илебездә 500 дән артык төрле дару үләннәре бар. Халык бик матур “шифалы үләннәр” дип йортә. Аларны дөрес җыярга, дөрес киптерергә, табиб киңәше белән генә эчәргә ярый.
Бал -    микроэлементларга бай.
  Слайд  Төрле авырулардан саклану өчен чыныгырга кирәк. 

- Чыныгырга нәрсә ярдәм итә? (Су, һава, кояш)

- Һава белән чыныгу:    - саф һавада йөрү   - бүлмәне җилләтү

- Кояш белән чыныгу   - кояшта кызыну   - кызынганда баш киеме белән булу мәҗбүри
- Су белән чыныгу – су коену   - су буенда сак булырга кирәк   - суның җылылыгын белергә кирәк

- Шулай итеп, укучылар, без табигать аша үзебезнең саулыкны саклыйбыз икән, безгә дә табигатьне сакларга кирәк. Шушы нисбәттән Халыкара һәм дөнья-күләм табигать көннәрен билгеләнггән. Әйдәгез, шул көннәр белән танышып үтик.

- Бүген ничәсе? (22 март – Су көне)- Ни өчен су көнен билгеләп үтәргә булганнар соң? Сез ничек уйлыйсыз?   (Су көнен билгеләп үтүнең максаты – эчә торган суның аз булуы, көннән-көн кими баруы, сакчыл рәвештә куллана белүне таләп итә)

- Шулай итеп табигать безнең сәламәтлекне сакларга булыша икән, без дә аңа карата сакчыл карашта булырга тиешбез.

IV. Кояшның бишенче нуры “Дөрес туклану”.
- Кояшның бишенче нуры сәламәт булыр өчен нәрсә эшләргә кирәк дип әйтер? (Дөрес туклану)
- Әйе, кешенең тазалыгы дөрес һәм файдалы азыклар ашауга да бәйле. Бигрәк нинди азыклар ашасаң организм өчен файдасы күбрәк? (Яшелчә,җимешләр)

- Табиблар фикеренчә, киң билдәле һәм яратып ашый торган 16 төрле җимеш һәм яшелчә сәламәтлекне сакларга ярдәм итә һәм кыйммәтле даруларны алыштыра. (рәсемне кую)

- Бу яшелчәләрдә кешенең сәламәтлеген ныгыта торган матдә, витаминнар күп.

- Сез бакчада нинди яшелчә-җимешләр утыртасыз? Ни өчен?

Слайд - Сез яхшы итеп үсәргә, яхшы күрергә һәм тешләрегез нык булсын өчен А витамины ярдәм итә. А витамины – кишердә, кәбестәдә, помидорда
- Сез көчле, яхшы аппетитлы, бер дә юкка күңелегезне төшерәсегез килмәсә В витамины белән дус булыгыз. Ул чөгендердә, алмада, шалканда бар.

- Ә суык тигән вакытта һәм суык тиюдән саклану өчен С витамины киләчәк. Ул лимонда, карлыганда һ.б. җимешләрдә бик күп. Бары тик аларны юып кына ашагыз.
Кояш нурының соңгысы – елмаю, яхшы кәеф.  Кәефегез тагын да яхшырып китсен өчен уен уйнап алабыз.

“Ярый-ярамый, кирәк-кирәкми” уены. (слайд)

1. Күбрәк хәрәкәтләнергә ...

2. Баллы-татлы ризыкларны күп кулланырга ..

3. Яткан килеш китап укырга ...

4. Йомшак мендәрдә....

5. Ризыкны төрләндерергә ..

6. Телевидение тапшыруларын 1,5 сәгатьтән артык карарга...

7. Саф һавада күп булырга ...

8. Ашар алдыннан кулларны сабын белән юарга ...

VII. Йомгаклау.
      Шулай итеп, безнең сәламәтлек исемле кояшыбызның нурлары ачылып бетте. Бу нурлар безгә кулларын сузалар: сәламәт булыгыз, диләр һәм нинди күрсәтмәләрне үтәгез, диләр? Укып үтик: чисталык, яки шәхси гигиена таләпләрен һәм көндәлек режимны үтәргә, хәрәкәттә булырга, спортны сөяргә, табигать белән дус булып төрле витаминлы ризыклар ашарга.

- Сәламәтлекне саклау турында бүген белгәннәр әле өлешчә генә. Алар турындда сез газета, журналлар, китаплар укып белерсез. Сез боларны мәктәп китапханәсеннән алып әти-әниләрегез белән укый аласыз.

VIII. Үзбәя.
- Балалар, сез үзегезнең сәламәтлегезгә нинди бәя бирерсез икән, уйлап карагыз әле. 

- Әгәр мин шуларны үтим, мин һәр яктан таза дип уйласагыз – кызыл алманы менә шушы агачка ябыштырыгыз.

- Әгәр мин бу күрсәтмәләрнең барын да үти алмыйм, дип уйласагыз – яшел алма ябыштырыгыз.

- Әгәр мин күрсәтмәләрнең берсен дә үтәмим дип уйласагыз – сары алмалар ябыштырыгыз.

IX. Нәтиҗә.

- Менә безнең сәламәтлек алмагачы килеп чыкты. Сез күреп торасыз, аның күп өлешен таза алмалар алып тора. Безнең класс укучылары сәламәт икән. Күп күрсәтмәләрне үтәвегез күренә. Алга таба да сәламәтлек алмагачыгыз корымасын, һәрвакыт кызыл алмаларга бай булсын, чөнки сәламәтлегез, тазалыгыз үз кулыгызда. 
    Саулык – зур байлык.

XI. Җыр 
-Укучылар, Руслан Зөлкарнаев башкаруында “Исәнлек-саулык” җырын тыңлыйк әле. Кайсы сүзләр йөрәккә кереп калыр икән. (Сау-сәламәт булсаң-иң зур бәхет.)
Партадагы көзгеләрне алыгыз әле. Кемне күрәсез анда? Кул-аякларыбыз йөри, тәнебез сызлаусыз, йөзегездә елмаю. Монда утырган һәрбер кеше сәламәт, дип әйтә алам. Күбебезнең сәламәтлеге үз кулларыбызда.  Сәламәтлек – кояш шикелле – кояш балкып торса, шат , бәхетле булабыз. Димәк, Сәламәтлек – ул бәхет. 

(слайд: “Адәм баласының иң зур байлыгы - тәне вә җаны сәламәт булу. Әмма күп вакыт без бу байлыкның кадерен белмибез. Бөтен дөньяның хуҗасы булсаң да, тәнең сәламәт булмаса, рәхәтлек сизмәссең” дип язган Р.Фәхреддин.)

Слайд “Сәламәтлек көн дә яңадан туа” дигән әйтемне сез ничек аңлыйсыз? 

Тема: Сәламәтлек кагыйдәләре

Максат:

Укучыларга саулыкның матур гомер итү өчен мөһим шарт икәнлеге турында тәрбия бирү, яшь буынны сәламәт яшәү рәвешенә өйрәтү, зарарлы гадәтләрнең сәламәтлеккә зыян китерүен аңлату, олыларның, әти-әниләренең киңәшләренә колак салырга өндәү.

Җиһазлау: презентация

Дәрес барышы.

I Оештыру өлеше

I I Төп өлеш

Исәнмесез, укучылар. Кеше дөньяга яшәр өчен туа. Ә яшәү өчен сәламәтлек кирәк. "Сәламәтлек - иң зур байлык" диләр. Чөнки ул булмаса, кеше бик күп нәрсәләрдән мәхрүм. Сәламәтлек - кеше бәхетенең нигезе. Исәнлек булганда гына кеше үзенең теләк-омтылышларына ирешә ала.

1 нче слайд: "Адәм баласының иң зур байлыгы - тәне вә җаны сәламәт булу. Әмма күп вакыт без бу байлыкның кадерен белмибез. Бөтен дөньяның хуҗасы булсаң да, тәнең сәламәт булмаса, рәхәтлек сизмәссең. Р.Фәхреддин.

2. Актуальләштерү. Укучылар, ничек уйлыйсыз, без бүген нинди темага сөйләшербез?

2 слайд сәламәтлек кагыйдәләре

- Әйе, без бүген сезнең белән бүген саулыкның иң зур, иң кирәкле нәрсә икәнлеге, аның байлык булуы турында сөйләшәчәкбез. 3 слайд Максатыбыз - сәламәтлек- кешегә табигать биргән иң зур байлык икәнлеген исбатлау. Сәламәт тормыш рәвеше - кешенең һәрьяклап үсешен, хезмәткә сәләтлеген, рухи байлыгын, сәламәтлеген тәэмин итә торган билгеле бер кагыйдәләрне үтәү ул.

Ничек уйлыйсыз, сәламәт булу өчен нинди төп кагыйдәләрне белергә кирәк соң? Әйдәгез, бергәләп санап чыгыйк әле. 4 слайд

1. Спорт белән шөгыльләнү. 5-6 слайд

Сорау: безнең сыйныф өчен бу кагыйдә үтәләме соң?

Укучы җавабы:

2. Көндәлек режимны дөрес үтәү. 7 слайд

Сорау: без кайдан белә алабыз, иптәшләребезнең көндәлек режимнарын үтәлүен?

Укучы җавабы:

3. Гигиена кагыйдәләрен үтәү 8 слайд

Сорау: син ничек уйлыйсың, сезнең сыйныф укучы егет-кызлары бу кагыйдәне үтиләрме?

Укучы җавабы:

4. Дөрес итеп киенү. 9 слайд

Сорау: укучының сәламәтлегенә зыян китерә торган киемнәр бармы?

Укучы җавабы:

5. Начар гадәтләрне булдырмау. "Юк" дия белү. 10 слайд

Менә бу начар гадәтләр турында безнең сыйныф өчен бер ят түгел. Берничә мәртәбә инде гимназия күләмендә тәмәке тартучы укучыларны ачыклый башлагач сыйныф егетләре сорау алуда булса да катнаштылар. Бу инде сәбәпсездер дип уйламыйм. Җил исми генә яфрак селкенмәгәнен сез беләсез. Ләкин бу начар гадәтләр турында әти-әниләре һәм егетләр белән булдырмау өстендә даими сөйләшүләр алып барыла. Сез һәр начар гадәткә "Юк" дия белергә тиеш.

11-14 слайд

6. Кәрәзле телефонда һәм интернет челтәрен чамадан тыш куллану да безнең сәламәтлеккә зыян салучы факторларның бересе.

Интернет челтәрендә һәм компьютерда утыру вакыты бергә - 1,5 - 2 сәгатьтән артмаска тиеш

Швед галиме, нейрохирург Лейф Селфорд 2003 елның җәендә күселәр белән тәҗрибә үткәрә. 50 көн буена телефон дулкыннары астында торган күселәрнең микроскоп аша баш миен тикшереп торалар һәм баш миенең, сосудларның җәрәхәтләнгән урыннары артыуын ачыклыйлар.

Бу кешеләр белән дә шул хәл кабатлана дигән сүз. Алар безенең баш миенә, аң үсешенә зыян салучы чараларның берсе булып тора.

Бу хәтер начараю, еш баш авыртуга, игътибар кимү, кызып китү, йокы бозылу, аң һәм танып белү эшчәнлекләре кимү, баш мие зарарлану (опухоль), йөрәк, кан тамырлары авыруына китереп чыгара.

Гимназиядә телефонны дәресләрдә тыючы положение эшләненде. Бу әлбәттә укуга һәм сәламәтлеккә зыян китермәс өчен эшләнгән чара. Бу положение белән тирәнтерәк танышып, кул кую чарасын да күргәнсездер дип беләм.

15 слайд

7. Дөрес туклану, әлбәттә инде ул безенең сәламәтлекнең иң төп кагыйдәләренең берсе. Көндәлек рижимга, гигиена кагыйдәләренә караган, бу кагыйдә турында бераз гына киңәйтеп карап үтәсе килә. Һәрберегез өйдә иртәнге чәйне, мәктәптә ашханәдә ашауны, өйгә кайткач әни пешергән ризыкларны тиешенчә нормага китереп ашауны беркемдә шикләнми. Аллага шөкер, барыбызда тулы, җитеш гаиләдә үсәбез. Әти-әниләрегез сезне үстерер, кеше итәр өчен барлык тырышлыкларын куялар. Ашау саен витаминлы ризыклар белән тукландыралар. Ел дәвамында гимназия ашханәсендә үзегез көч куеп үстергән кишер, чөгендер, кәбестә салатлары ашап үзегезгә витаминнар җыясыз. Үзегезчә дөрес тукланам дип укып йөрисез. Ләкин игътибар итик әле шушы (16 слайд) слайдка, нәрсә күрәбез. Ни кызганыч чүп чиләге. Аның сәламәтлеккә нинди зыяны бар соң?

Әйе, анда чүп чиләгендә сезенең математика яки рус теленнән чыгара алмый чишкән күнегү яки мисал черновиклары түгел, үзегез сатып алган кириешка, чипсы, шоколады, ролтон токмач һ.б. шул. Алар составында төрле, хәтта без аңламый торган консервантлар... аларның исе, тәме... ашага саен ашыйсы килә торган. Шул ризыкларны сатып алыр өчен кыска вакыт эчендә хәлең беткәнче кибетләргә йөгерү дисеңме... әлбәттә йөгерү файдалы. Ә менә син алып килгән ризык белән без организмны сөендерәбезме соң? Бу сорау бик шикле, хәтта уйларга куркыныч сорау. Андагы консервантлар, буялар, стабилизаторлар, эмульгаторлар, тәм көчен исен арттыручылар һ.б. турында укый китсәң чәчләрең үрә торырлык. Ягез, әле кайсыгызның алган продуктның составы яки чыгу срогы белән кызыксынганы бар соң. Ни өчен состав белән аның чыгу срогын бергә карыйбыз соң? Ризыкның саклану срогы никадәр озын, ул шуның кадәр организм өчен куркыныч. Чөнки озак саклау өчен барлык консервантлар салына.

17 слайд

Азык промышленностендә консервантларның роле

Пищевые добавки (алар берничә йөз дистә)- бу гади, очсыз ризыкка төс һәм тәм бирүче, озак вакыт саклансын өчен салына торган добавкалар. Дөньякүләм халык оешмасы системасы азык добавкаларын төркемли. Группаның төре Е хәрефеннән соң сан билгели.

18 слайд

Е100-182 буяулар. Ризыкның төсен көчәйтә

Е200-299 консервантлар. Саклану вакытын озайталар

Е300-399 антиокислителләр. Әчү процессын акрынайталар

Е400-499 стабилизатор. Ризыкның консистенциясен саклый.

Е500-599 эмульгатор. Ризыкта катнашмый торган продуктларны (су һәм май) бер масса итеп тота

Е600-699 ризыктагы тәмне һәм исне көчәйтә

Е900-999

Консервантлар ризыктагы бактерияләрне үтерәләр һәм шулай саклану срогы озайтыла. Бу ризыкны кулланганда кеше үлми, ләкин консервантлар өлешләп ашказанына һәм бавырларны боза башлыйлар. Консервантларны 2 төркемгә: табигый (тоз, шикәр, лимон кислотасы, уксус) һәм синтетикка бүләләр.

Сез нинди генә ризык куллансагызда, агу ашыйсыз.

Чөнки безнең көндәлек тукланган ризыкларың барысы да диярлек консервантлар белән шыплап тулган.

Әйтик , кибет киштәләрен төрле ит ризыклары тезелеп киткән. Ник алар шундый матур, алсу төсләрен озак саклыйлар дип беләсез? Чөнки эчләрендә Е-211 натрий бензоаты бар. Консервант буларак, ул ризыкны шәп саклый, ә менә безнең бавырыбыз өчен көчле агу. Бигрәк тә С витамины белән кушылганда организм өчен куркыныч бензол матдәсе хасил итә.

Е 211 концентратын барлык ит ярымфабрикатларына,газлы эчемлекләргә, һәм башка татлы ризыларга кушалар. Кеше организмына начар тәэсир итәләр. Аларның кайберләре витаминнарны үтерү дәрәҗәсенә китерәләр:

м-н: Е200 (сорбиновая кислота)

Күпчелек консервантлар В12 - витаминын Е220 (диоксид серы)

В1 витаминын тарката. Ә сез, кызлар беләсез, м-н: кеше организмына В1 витамины җитмәсә, аның ашкайнату, кан әйләнеше һәм нерв системасы эшчәнлегенә зыян килә. Тиз аручанлык, күңел болгану, аяк мускуллары көзән җыеру, мускуллар көчсезлеге була. Күпчелек консервантлар аллергия чыгарырга, астма приступлары, баш авырту, күңел болгану китереп чыгарырга мөмкин.

Аеруча куркыныч группа консервантлар булып нитрат һәм нитрит ( Е250 нитрит натрия, Е251 нитрат натрия, Е252 нитрат калия) булып тора. Нитрат һәм нитрит колбаса ризыкларының төсен, тәмен саклый. Нитракушылмалар каптит ителгән балыкта, шпротта, консервланган балыкта күп. Каты сырларга кушалар. Алар организмга кереп, башка яңа кушылмалар барлыкка китерәләр һәм организмның инфикцион авыруларга каршы торучанлыгын киметәләр, һәм онкологик авырулар китереп чыгаралар. Е211 консерванты бавырны тарката, нерв системасы эшчәнлеген боза, ризык белән кергән С витамины белән кушылса рак авыруы чыгара. Консервантлар антиобиотиклар белән тугандаш. Шулай булгач сез гел антиобиотик ашыйсыз дигән сүз. Ә авырый башлагач, укол яки дару кулланган вакытта бернинди файдасы тими дип йөрисез.

Алайса нәрсә ашарга соң?

Җиләк-җимеш, яшелчә дигән җавапны көтәсездер. Юк, ашыкмагыз. Башта ни өчен кибет киштәләрендә яткан әфлисун-мандарин, алма-хөрмәләрнең бик матур булуын, юып табынга куйгач 2-3 сәг. кыяфәте югалуын уйлап карагыз. Баксаң, матур килеш саклансын өчен аларны да Е230 дефинил пары белән эшкәртәләр. Бу иссез, төссез. Бер тәмгә дә ия булмаган матдә юылмаган алма белән организмга үтеп керә, бер зыян да салмаган кебек тоела. Әмма, чынлыкта, ул безнең бавырыбыз өчен куркыныч агу. Гомумән, барлык Е төркеме консервантлары агулы. Ә без аларны көн дә кулланабыз. Ярый әле, бавыр авытруны тоймый. Югыйсә , бу чаклы агу ашап, без гел урын өстендә ятар идек.

19 слайд

Хәзерге вакытта Россия Федерациясендә азык промышленностендә Е 121, 123,240,216,217 добавкаларын куллану тыелганнар рәтендә тора

20 слайд

200 якын добавкалар төрен Россиядә куллану рөхсәт ителми

21 слайд

Анкетага игътибар белән карыйк әле, алдагы кәгазьгә тиз генә җавапларын язып барасыз.

1. Нинди сагыз төрен күбрәк кулланасыз?

2. Көнгә ничә мендәрчек чәйнисез?

3. Нинди газлы суны үз итәсез?

4. Ул газлы, татлы эчемлекне атнага ничә мәртәбә сатып алып эчәсез?

5. Кириешка, чипсы, шоколад, йогуртны үзегезнең менюга еш кертәсезме?

6. Тиз әзерләнә торган токмачны яратасызмы?

7. Азык добавкалары турында әти-әниләрегезнең сезгә сөйләгәне булдымы?

22 слайд

Сораштырулардан соң 75% яшьүсмер көнгә 5 мендәрчектән артык сагыз куллана.

23 слайд

Пепси, кола кебек эчемлекләрне куллану

24 слайд

Ролтон токмачын куллану

25 слайд

Шоколадлар турында

26 слайд

Киңәшләр

1. Ризыкны төрелгән кәгазь яки упаковканы игътибар белән укы.

2. Ризыкларны саклау срогы озак вакытка куелганнарын алмаска

3. Ачык төскә буялган ризыклар сатып алмаска

4. Йогуртларның җиләк-җимешлеләрен алмаска.

5. Үзегезнең менюга күп консервантлы ризыкларны кертмәгез.

6. Күбрәк экологик чиста ризыклар кулланыгыз

7. Барлык җиләк-җимешләрне, яшелчәләрне яхшылап юып ашагыз.

27 слайд

Сәламәтлек - кешенең иң зур байлыгы. Озак һәм бәхетле яшисе килсә, һәр кеше иң беренче чиратта үзенең сәламәтлеге турында кайгыртырга тиеш. Бүгенге өйрәнгән кагыйдәләрне үтәсәгез, аракы, тәмәке, наркотик кебек зарарлы нәрсәләр белән мавыкмасагыз - авырмыйча озын гомер кичерерсез.

Өйгә эш "Нәселегездәге озын гомерле туганнарыгызны барлагыз. Нилектән алар озак яшәгән?

Минем бүгенге сыйныф сәгатен кыска гына гыйбрәтле хикәя белән тәмамлыйсым килә.

"Элек заманда бик зирәк карт яшәгән. Аның һәркемгә, һәр соравына җавабы әзер булган. Укучысы әлеге акыл иясенә ул җавап бирә алмый торган бик авыр сорау бирергә уйлаган. Болыннан күбәләк тотып кайтканда, аны учына салып, галим янына килгән. . "Минем кулымдагы күбәләк үлеме әллә исәнме?" дип сораган. Үзе уйлый икән: әгәр күбәләкне тере дисә учымны кысармын да, ул үләр, әгәр үле дисә учымны ачып күбәләкне очыртып җибәрермен.

Акыл иясе укучысының күзләренә карап: " Бар да үз кулыңда, шәкертем," - дигән.

Димәк... сәламәтлегебез үзебезнең кулларда. Сәламәт һәм матур яшәгез.

